fi fi fi fi en fi fr fi tr fi fi fi ru fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi en fi fi fi en fi fi fi fi fi fi fi fi fi fi fi fi fi es es fi fi fi fi fi fi en fi fi fi fi fi fi fi en fi fi en fi en fi fi et fi fi
Tehtäviä – Etelä-Vantaan Shakki ry – EtVaS
Tällä sivulla julkaistaan silloin tällöin mielenkiintoisia shakkitehtäviä kävijöiden pohdittavaksi. Vastauksia ei julkaista tällä sivulla, jotta mielenkiinto säilyy myös uusille kävijöille. Omia ratkaisuja voi tulla esittelemään vaikkapa EtVaSin kerhoiltaan torstaisin klo 18 alkaen. Vinkkejä ja vastauksia saattaa kuitenkin löytää EtVaSin Facebook sivulta.
Tehtäviä on usean tyyppisiä, sekä perinteisiä ”matti kolmessa siirrossa”, että myös hyvin eri tyyppisiä tehtäviä jotka vaativat hieman enemmän luovaa ajattelua. Tehtävissä on yleensä vain yksi ratkaisu, joten kannattaa varmistua kaikista yksityiskohdista ja eliminoida vaihtoehtoiset ratkaisut.
Tehtävä 23: Eriväriset lähetit on aina…
Eriväristen lähettien loppupelit ovat hyvin usein tasapelejä, vaikka toisella pelaajalla olisi sotilas tai jopa kaksi enemmän. Tässä asemassa kuitenkin tilanne on toinen, mutta miten valkea osoittaa paremmuutensa?
Tässä tehtävässä valkealla on voittava etu, mutta tarkkuutta vaaditaan ja laskettavaa riittää.
Tehtävä 21: Kahdeksantoista ja matti
Mustan musertavasta materiaaliylivoimasta ei ole apua, kun valkea daami käy hyökkäykseen mustan kuningasta kohti.
Valkea alkaa ja tekee matin 18 siirrossa.
Tehtävä 20: Kevättä (ja tasapeliä) kohti
Alkavan keväisen viikon kunniaksi perinteinen loppupelitehtävä, jossa valkea näyttää olevan vaikeuksissa mutta onnistuu vielä pysäyttämään mustan aikeet.
Valkea alkaa ja tekee tasapelin.
(Laatija: Milos Marysko, 1948)
Tehtävä 19: Haastetta kerrakseen
Tämä tehtävä haastaa sekä ihmisen että koneen, sillä kummallekaan oikean ratkaisun löytäminen ei ole helppoa, jos edes mahdollista.
Valkea alkaa ja voittaa.
Tehtävä 18: Missä kuninkaat?
Tässä tehtävässä kuninkaat ovat pudonneet laudalta. Aseta kuninkaat takaisin laudalle siten, että valkea (siirtovuorossa) tekee yhden siirron matin.
(Laatija tuntematon, lähde: chessbase.com)
Tehtävä 17: Monenko siirron matti?
Yksikin valkean sotilas riittää voittamaan koko mustan armeijan. Mutta montako siirtoa valkea tarvitsee matin tekemiseen?
Valkea alkaa ja voittaa.
(Tehtävän laatija Ottó Bláthy, 1922)
Tehtävä 16: Aina sama ratkaisu?
Parhaillaan käynnissä olevissa nuorten MM-kisoissa New Delhissä nähtiin kaksi varsin mielenkiintoista loppuratkaisua. Erityisen mielenkiintoista näissä ratkaisuissa on se, että ne sattuivat peräkkäisillä kierroksilla ja molemmissa valkeilla pelasi Polina Shuvalova. Vaikka asemat ovat hyvin erilaisia, ratkesi kumpikin erästä tiettyä samaa taktista motiivia hyödyntäen.
Valkea alkaa ja voittaa (2 eri asemaa).
Palataan taas hetkeksi hieman erikoisemman shakkitehtävän pariin. Pelissä on päädytty oheiseen asemaan täysin laillisten (ei välttämättä aina parhaiden) siirtojen jälkeen. Kysymys kuluu: mikä valkean torneista ei ollut laudalla pelin alkaessa? Lisätietona on se että kumpikaan kuningas ei ole liikkunut pelin aikana.
Tehtävä saattaa alkuun tuntua hieman oudolta ja vaikeasti lähestyttävältä, mutta kun ratkaisu lopulta löytyy on se taatusti jokaisen tehtävänratkaisijan mieleen. Vinkiksi ratkaisua yrittäville: tehtävään liittyy useita eri oivalluksia jotka kaikki nivoutuvat saumattomasti yhteen loppuratkaisussa antaen yksiselitteisen vastauksen kysymykseen.
Tehtävä 14: Edun realisointi
Menneellä JSM-kierroksella nähtiin oheinen tilanne, jossa valkealla on vahva painostus mustan kuningasaseman suuntaan erityisesti e-linjan ja valkeiden ruutujen hallinnan vuoksi, kun taas mustalla on suuria asemallisia haasteita daamisivustansa kehittämisessä. Valkealla on varmasti monta vahvaa jatkoa, mukaan lukien välitön d5-d6 siirto. Valkea näki kuitenkin mahdollisuuden pyrkiä nopeaan ratkaisuun, ja pelasi De4-f5, provosoiden mustan pelaamaan välittömästi d7-d6. Miksi mustan olisi kannattanut harkita siirtoaan hieman tarkemmin, ja olisiko mustalla ollut mahdollisuuksia vielä pelastautua?
Tehtävä 13: Paluu kesälomilta
Syyskauden alkaessa aloitetaan taas yksinkertaisella perustehtävällä.
(Tehtävän laatija nimimerkki ”jwg1977”)
Tehtävä 12: Yksinkertainen loppupeli?
Materiaalin väheneminen ei tarkoita pelin muuttumisesta yksinkertaisemmaksi tai helpommaksi. Jokainen asema on täynnä mahdollisuuksia, jotka taitava pelaaja osaa löytää ja käyttää edukseen.
Viikonlopun EtVaS-turnauksessa eräs pelaajistamme kohtasi erittäin vahvan vastustajan, ja onnistui hyvän taistelun jälkeen pääsemään sotilasloppupeliin, jonka vahva mestari oletti olevan hänelle voitollinen. Valkeilla pelaava haastajamme haistoi mahdollisuuden tasapeliin, mutta ei onnistunut aikapulassa löytämään oikeita siirtoja. Miten peli olisi pitänyt viimeistellä?
Tehtävä 11: Haastetta kokeneemmillekin
Palataan jälleen perinteisten tehtävien pariin. Tässä tehtävässä valkealla on huomattava materiaaliylivoima, mutta haasteena on mustan a-sotilas joka uhkaa korottua. Miten valkean tulisi jatkaa peliä?
Valkea alkaa ja voittaa.
(Tehtävän laatija: Leonid Kubbel, 1922)
Tehtävä 10: Mahdoton matti?
Kerhoillassa nähtiin eräänä iltana taas varsin erikoinen peli joka päättyi jo ennen kuin ehti kunnolla alkaakaan. Jo viidennellä siirrollaan musta tarttui torniinsa, siirsi sen tyhjänä olevaan h1-ruutuun ja julisti valkean matitetuksi. Valkea kuitenkin tunnusti olleensa juonessa mukana ja hieman auttaneensa mustaa, joten aivan pakottavasta siirtosarjasta ei ollut kysymys.
Peli päättyy siirtoon 5. … Th1X. Miten peli meni?
Selvyyden vuoksi korostettakoon vielä että viimeinen siirto ei ole lyönti eikä korotus, ja että tehtävään on olemassa vain yksi täsmällinen ja yksiselitteinen vastaus.
Tehtävä 9: Auta Stockfishiä!
Tämän tehtävän ratkaisu kannattaa aloittaa antamalla se Stockfishin (tai Lc0:n, Komodon tai muun) ratkaistavaksi. Jos ja kun et saa apuja koneelta, on aika itse yrittää ratkaista tehtävä perinteisin keinoin.
Valkea alkaa ja tekee matin 7 siirrossa.
(Tehtävän laatija: Vladimir Nikitin, 1984)
Tehtävä 8: Hallituksen vastavoima?
Tässä tehtävässä valkean täytyy tehdä mustasta matti, mutta yhdellä erikoissäännöllä: valkean torni saa tehdä vain yhden siirron.
Tehtävä 7: Pysäytä karkulaiset
Musta on omasta mielestään onnistunut pääsemään loistavaan loppupeliin, jossa voitto häämöttää vapaasotilaiden korottumisen jälkeen. Valkea ei vielä ole vakuuttunut mustan aikeista, vaan päättää katsoa pelin loppuun asti. Mikä sai valkean uskomaan mahdollisuuksiinsa?
(Alkuperäinen tehtävä R. Réti, 1928)
Tehtävä 6: Pysäytä karkulainen
Musta uhkaa korottaa b-sotilaansa. Valkea haaveilee kuitenkin edelleen pelin voitosta, mutta tornin uhraaminen sotilaaseen ei käy päinsä ja lähetinkin on vaikea ehtiä pysäyttämään sotilasta. Mikä avuksi?
Valkea alkaa ja voittaa.
Tässä tehtävässä molemmilla pelaajilla on haaveita sotilaiden korottamisesta ja pelin voittamisesta. Valkea on kuitenkin siirtovuorossa, ja hänellä on voittava jatko löydettävänään.
Valkea alkaa ja voittaa.
Tehtävä 4: Miten peli menikään?
Kerhon pikkujouluissa pelattiin kerran varsin kummallinen, joskin aivan sääntöjen mukainen peli. Myöhemmin kun sitä muisteltiin, ainoa varma muistikuva oli että viimeinen siirto oli 7. Ka3X.
Ongelman ratkaisua saattaa helpottaa tieto, että on olemassa vain yksi täsmällinen vastaus, eli jokainen siirto on yksiselitteisesti määriteltävissä.
(Tehtävän laatija: Stuart Rachels)
Tehtävä 3: Tehokas viimeistely
Tässä perinteisessä tehtävässä valkea alkaa ja tekee mustasta matin kolmessa siirrossa.
Tehtävä 2: Toinen mahdollisuus
Valkeilla pelaava nuori tähti missasi juuri kerhoillassa elämänsä tilaisuuden napata voitto vanhasta mestarista. Vanha mestari oli kuitenkin reilulla tuulella ja antoi nuorelle tähdelle toisen mahdollisuuden.
Tehtävässä valkea ottaa takaisin viimeisen siirtonsa ja tekee matin yhdellä siirrolla.
Tehtävä 1: Missä kuningas?
Kesken kiihkeän pikapelin, valkean kuningas putosi yllättäen laudalta. Missä ruudussa kuningas oli? Mitkä olivat pelin neljä edellistä puolisiirtoa?
Etelä-Vantaan Shakki ry - EtVaS
Already have a WordPress.com account? Log in now.
Etelä-Vantaan Shakki ry - EtVaS
View post in Reader
%d bloggaajaa tykkää tästä: